ΠΕΡΙΕΧΟΜΕΝΑ
ΑΠΟΦΑΣΕΙΣ
Υπαγωγή του προγράμματος σπουδών πρώτου
κύκλου του Τμήματος Δασολογίας, Επιστημών
Ξύλου και Σχεδιασμού της Σχολής Τεχνολογίας
του Πανεπιστημίου Θεσσαλίας, στις διατάξεις του
άρθρου 78 του ν. 4957/2022 (Α’ 141).
Υπαγωγή του προγράμματος σπουδών πρώτου
κύκλου του Τμήματος Μηχανικών Διαχείρισης
Ενεργειακών Πόρων του Πανεπιστημίου Δυτικής
Μακεδονίας στις διατάξεις του άρθρου  78 του
ν. 4957/2022 (Α’ 141).
Μεταβίβαση άδειας Ιδιωτικού Σχολείου Πρωτοβάθμιας Εκπαίδευσης  - Νηπιαγωγείου Συστεγα-
ζόμενου με Μονάδα Φροντίδας Προσχολικής
Αγωγής και Διαπαιδαγώγησης (ΜΦΠΑΔ).
Έγκριση υπερωριακής απασχόλησης υπαλλήλων
της Εθνικής Επιτροπής για τα Δικαιώματα του Ανθρώπου, για το Α’ εξάμηνο του έτους 2024.
ΑΠΟΦΑΣΕΙΣ
Αριθμ. 32248/Ζ1
(1)
Υπαγωγή του προγράμματος σπουδών πρώτου
κύκλου του Τμήματος Δασολογίας, Επιστημών
Ξύλου και Σχεδιασμού της Σχολής Τεχνολογίας
του Πανεπιστημίου Θεσσαλίας, στις διατάξεις του
άρθρου 78 του ν. 4957/2022 (Α’ 141).
Ο ΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. α) Το άρθρο 78 του ν. 4957/2022 «Νέοι Ορίζοντες
στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις» (Α’ 141),
β) τα άρθρα 1 - 3, την παρ. 8 του άρθρου 59 και το
άρθρο 65 του ν. 4653/2020 «Εθνική Αρχή Ανώτατης
Εκπαίδευσης. Ειδικοί Λογαριασμοί Κονδυλίων Έρευνας
Ανώτατων Εκπαιδευτικών Ιδρυμάτων, Ερευνητικών και
Τεχνολογικών Φορέων και άλλες διατάξεις» (Α’ 12),
γ) το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133),
δ) το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση μετονομασία
Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού και
εποπτευόμενων φορέων» (Α’ 130),
ε) το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
στ) το π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31),
ζ) το άρθρο 22 του ν. 4589/2019 «Συνέργειες Εθνικού
και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας
με τα Τ.Ε.Ι. Θεσσαλίας και Στερεάς Ελλάδας, Παλλημνιακό
Ταμείο και άλλες διατάξεις» (Α’ 13).
2. Την απόφαση της Συγκλήτου του Πανεπιστημίου
Θεσσαλίας (συνεδρίαση υπ’ αρ. 282/25.11.2022), ύστερα
από εισήγηση της Συνέλευσης του Τμήματος Δασολογίας, Επιστημών Ξύλου και Σχεδιασμού, της Σχολής Τεχνο-
λογίας (συνεδρίαση υπ’ αρ. 77/26.10.2022).
3. Το υπό στοιχεία 53970/Ζ1/15.05.2023 έγγραφο
της Διεύθυνσης Οργανωτικής και Ακαδημαϊκής Ανάπτυξης της Γενικής Διεύθυνσης Ανώτατης Εκπαίδευσης
του Υπουργείου Παιδείας και Θρησκευμάτων προς τον
Πρόεδρο του Ανώτατου Συμβουλίου της Εθνικής Αρχής
Ανώτατης Εκπαίδευσης (ΕΘ.Α.Α.Ε.), με το οποίο ζητείται
η διατύπωση γνώμης από το Συμβούλιο της Αρχής για
την πλήρωση των κριτηρίων της παρ. 1 του άρθρου 78
του ν. 4957/2022 και την υπαγωγή του Τμήματος Δασολογίας, Επιστημών Ξύλου και Σχεδιασμού, της Σχολής
Τεχνολογίας του Πανεπιστημίου Θεσσαλίας στις παραπάνω διατάξεις.
4. Το υπ’ αρ. 37437/29.09.2023 έγγραφο της ΕΘ.Α.Α.Ε.,
σύμφωνα με τα οποίο το Ανώτατο Συμβούλιο της Αρχής, στην υπ’ αρ. 54/28.09.2023 συνεδρίασή του, δι-
ατύπωσε ομόφωνα θετική γνώμη αναφορικά με την
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2129
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2129/07.04.2024
υπαγωγή του Τμήματος Δασολογίας, Επιστημών Ξύλου
και Σχεδιασμού της Σχολής Τεχνολογίας του Πανεπιστημίου Θεσσαλίας στις διατάξεις του άρθρου 78 του
ν. 4957/2022.
5. Την υπό στοιχεία Φ.1/Γ/763/146237/Β1/20.12.2023
εισήγηση του άρθρου 24 του ν. 4270/2014 (Α’ 143) όπως
ισχύει, από τη Γενική Διεύθυνση Οικονομικών Υπηρεσιών
του Υπουργείου Παιδείας, Θρησκευμάτων και Αθλητισμού, σύμφωνα με την οποία από την έκδοση της παρού-
σας απόφασης δεν προκαλείται δαπάνη στον τακτικό
προϋπολογισμό του Υ.ΠΑΙ.Θ.Α., διαπιστώνουμε:
Ότι η επιτυχής ολοκλήρωση του προγράμματος
σπουδών πρώτου κύκλου του Τμήματος Δασολογίας,
Επιστημών Ξύλου και Σχεδιασμού της Σχολής Τεχνολογίας του Πανεπιστημίου Θεσσαλίας, οδηγεί στην
απονομή ενιαίου και αδιάσπαστου τίτλου σπουδών
μεταπτυχιακού επιπέδου (integrated master) στην ειδικότητα του Τμήματος και ο τίτλος σπουδών αντιστοιχεί
σε επίπεδο 7 του Εθνικού και Ευρωπαϊκού Πλαισίου
Προσόντων σύμφωνα με το άρθρο 47 του ν. 4763/2020
(Α’ 254).
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 29 Μαρτίου 2024
Ο Υπουργός
ΚΥΡΙΑΚΟΣ ΠΙΕΡΡΑΚΑΚΗΣ
Ι
Αριθμ. 32228/Ζ1
(2)
Υπαγωγή του προγράμματος σπουδών πρώτου
κύκλου του Τμήματος Μηχανικών Διαχείρισης
Ενεργειακών Πόρων του Πανεπιστημίου Δυτικής
Μακεδονίας στις διατάξεις του άρθρου 78 του
ν. 4957/2022 (Α’ 141).
Ο ΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Την παρ. 3 του άρθρου 78 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
2. Το π.δ. 203/1999 «Ίδρυση τμημάτων στο Αριστοτέλειο Πανεπιστήμιο Θεσσαλονίκης» (Α’ 179).
3. Το π.δ. 92/2003 «Ίδρυση Πανεπιστημίου Δυτικής Μακεδονίας και Πανεπιστημίου Στερεάς Ελλάδας» (Α’ 83).
4. Την υπό στοιχεία 134881Α/Β1/2003 απόφαση των
Υπουργών Οικονομίας και Οικονομικών- Εσωτερικών,
Δημόσιας Διοίκησης και Αποκέντρωσης - Εθνικής Παιδείας και Θρησκευμάτων «Μεταφορά Τμημάτων του Αρι-
στοτελείου Παν/μίου Θεσσαλονίκης στο Πανεπιστήμιο
Δυτικής Μακεδονίας» (Β’ 1975).
5. Το π.δ. 47/2009 «Μετονομασία του Τμήματος Μηχανικών Διαχείρισης Ενεργειακών Πόρων του Πανεπι-
στημίου Δυτικής Μακεδονίας, σε Τμήμα Μηχανολόγων
Μηχανικών» (Α’ 61).
6. Τα άρθρα 1-3 του ν. 4653/2020 «Εθνική Αρχή Ανώτατης Εκπαίδευσης. Ειδικοί Λογαριασμοί Κονδυλίων
Έρευνας Ανώτατων Εκπαιδευτικών Ιδρυμάτων, Ερευνητικών και Τεχνολογικών Φορέων και άλλες διατάξεις»
(Α’ 12).
7. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ.  63/2005,
Α’ 98), σε συνδυασμό με την περ. 22 του άρθρου 119
του ν. 4622/2019 (Α’ 133).
8. Το π.δ. 77/2023 «Σύσταση Υπουργείου και μετονομασία Υπουργείων- Σύσταση, κατάργηση και μετονομα-
σία Γενικών και Ειδικών Γραμματειών -Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
10. Το π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31).
11. Την απόφαση της Συγκλήτου του Πανεπιστημίου Δυτικής Μακεδονίας (συνεδρίαση υπ’  αρ.
186/16.06.2023).
12. Το υπό στοιχεία 86113/Ζ1/31.07.2023 έγγραφο της Διεύθυνσης Οργανωτικής και Ακαδημαϊκής
Ανάπτυξης της Γενικής Διεύθυνσης Ανώτατης Εκπαίδευσης του Υπουργείου Παιδείας, Θρησκευμάτων και
Αθλητισμού προς τον Πρόεδρο του Ανώτατου Συμβουλίου της Εθνικής Αρχής Ανώτατης Εκπαίδευσης
(ΕΘ.Α.Α.Ε.).
13. Την ομόφωνη θετική γνώμη του Ανώτατου Συμβουλίου της ΕΘ.Α.Α.Ε. που διατυπώθηκε στην υπό στοι-
χεία ΑΣΥ 59/15.01.2024 συνεδρίασή του και απεστάλη
στο Υπουργείο Παιδείας, Θρησκευμάτων και Αθλητισμού με το υπό στοιχεία 40796/16.01.2024 έγγραφο της
Αρχής.
14. Την υπό στοιχεία Φ.1/Γ/74/12818/Β1/06.02.2024
εισήγηση του άρθρου  24 του ν.  4270/2014 (Α’  143)
από τη Γενική Διεύθυνση Οικονομικών Υπηρεσιών του
Υπουργείου Παιδείας, Θρησκευμάτων και Αθλητισμού,
σύμφωνα με την οποία από την έκδοση της παρούσας
απόφασης δεν προκαλείται δαπάνη στον Τακτικό Προϋπολογισμό του Υπουργείου Παιδείας, Θρησκευμάτων
και Αθλητισμού, διαπιστώνεται:
Ότι η επιτυχής ολοκλήρωση του προγράμματος
σπουδών πρώτου κύκλου του Τμήματος Μηχανικών
Διαχείρισης Ενεργειακών Πόρων του Πανεπιστημίου
Δυτικής Μακεδονίας, οδηγεί στην απονομή ενιαίου και
αδιάσπαστου τίτλου σπουδών μεταπτυχιακού επιπέδου
(integrated master) στην ειδικότητα του Τμήματος και
ο τίτλος σπουδών αντιστοιχεί σε επίπεδο 7 του Εθνικού
και Ευρωπαϊκού Πλαισίου Προσόντων σύμφωνα με το
άρθρο 47 του ν. 4763/2020 (Α’ 254).
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 29 Μαρτίου 2024
Ο Υπουργός
ΚΥΡΙΑΚΟΣ ΠΙΕΡΡΑΚΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2129/07.04.2024
Αριθμ. 31606/Ν1
(3)
Μεταβίβαση άδειας Ιδιωτικού Σχολείου Πρωτοβάθμιας Εκπαίδευσης - Νηπιαγωγείου Συστεγα-
ζόμενου με Μονάδα Φροντίδας Προσχολικής
Αγωγής και Διαπαιδαγώγησης (ΜΦΠΑΔ).
Η ΥΦΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις του ν. 682/1977 (Α’ 244) σε συνδυασμό
με τις διατάξεις του ν. 4713/2020 (Α’ 147).
2. Τις διατάξεις της υποπαρ. Θ3 και Θ5 της παρ. Θ του
άρθρου πρώτου του ν. 4093/2012 «Έγκριση Μεσοπρόθεσμου Πλαισίου Δημοσιονομικής Στρατηγικής 2013-2016 -
Επείγοντα Μέτρα Εφαρμογής του ν. 4046/2012 και του
Μεσοπρόθεσμου Πλαισίου Δημοσιονομικής Στρατηγικής
2013-2016» (Α’ 222), όπως τροποποιήθηκαν από τις διατάξεις του άρθρου 30 του ν. 4111/2013 «Συνταξιοδοτικές
ρυθμίσεις, τροποποιήσεις του ν. 4093/2012, κύρωση της
Πράξης Νομοθετικού Περιεχομένου “Έγκριση των Σχεδίων των Συμβάσεων Τροποποίησης της Κύριας Σύμβασης
Χρηματοδοτικής Διευκόλυνσης μεταξύ του Ευρωπαϊκού
Ταμείου Χρηματοπιστωτικής Σταθερότητας (Ε.Τ.Χ.Σ.), της
Ελληνικής Δημοκρατίας, του Ελληνικού Ταμείου Χρηματοπιστωτικής Σταθερότητας (Τ.Χ.Σ.) και της Τράπεζας της
Ελλάδος (ΤτΕ), με τίτλο "Κύρια Σύμβαση Χρηματοδοτικής
Διευκόλυνσης", της Σύμβασης Χρηματοδοτικής Διευκόλυνσης μεταξύ του Ε.Τ.Χ.Σ., της Ελληνικής Δημοκρατίας
και της ΤτΕ, με τίτλο "Σύμβαση Διευκόλυνσης Διαχείρισης
Υποχρεώσεων ΣΙΤ" και της Σύμβασης Χρηματοδοτικής
Διευκόλυνσης μεταξύ του Ε.Τ.Χ.Σ., της Ελληνικής Δημοκρατίας και της ΤτΕ, με τίτλο "Διευκόλυνση αποπληρωμής
Τόκων Ομολόγων", παροχή εξουσιοδοτήσεων για την
υπογραφή των Συμβάσεων”και άλλες επείγουσες διατάξεις» (Α’ 18) και όπως αντικαταστάθηκαν από τις δια-
τάξεις του άρθρου πρώτου του ν. 4152/2013 «Επείγοντα
μέτρα εφαρμογής των νόμων 4046/2012, 4093/2012 και
4127/2013» (Α’ 107) και του άρθρου 33 του ν. 4186/2013
«Αναδιάρθρωση της Δευτεροβάθμιας Εκπαίδευσης και
λοιπές διατάξεις» (Α’ 193) και της παρ. 3 του άρθρου έκτου
του ν. 4218/2013 «Κύρωση της Πράξης Νομοθετικού
Περιεχομένου «Επείγουσες ρυθμίσεις εφαρμογής Κώδικα Είσπραξης Δημοσίων Εσόδων» (Α΄ 176) και άλλες
διατάξεις» (Α’ 268), του άρθρου 11 του ν. 4229/2014
«Άδεια εγκατάστασης και λειτουργίας χώρου παραστάσεων - Άδεια παράστασης και άλλες διατάξεις» (Α’ 8),
του άρθρου 48 του ν. 4264/2014 «Άσκηση εμπορικών
δραστηριοτήτων και άλλες διατάξεις» (Α’ 118) και του
άρθρου 36 του ν. 4415/2016 «Ρυθμίσεις για την ελληνόγλωσση εκπαίδευση, τη διαπολιτισμική εκπαίδευση και
άλλες διατάξεις» (Α’ 159).
3. Την υπ’ αρ. 10135/18-11-2012 υπουργική απόφαση
«Καθορισμός ποσού παραβόλων και χρηματικών ποσών για παρόχους ιδιωτικής εκπαίδευσης και κατάρτισης
κατά την παρ. Θ του πρώτου άρθρου του ν. 4093/2012»
(Β’ 3057), όπως τροποποιήθηκε με την υπό στοιχεία
34566/ΙΑ/12-03-2013 (Β’ 756) κοινή υπουργική απόφαση.
4. Τις υπό στοιχεία 151678/ΙΑ/3-12-2012 (Β΄ 3324) και
10138/ΙΑ/18-11-2012 (Β΄ 3057) υπουργικές αποφάσεις.
5. Την υπό στοιχεία Δ22/οικ.11828/293/13-3-2017
υπουργική απόφαση «Καθορισμός προϋποθέσεων για
άδεια ίδρυσης και λειτουργίας Μονάδων Φροντίδας,
Προσχολικής Αγωγής και Διαπαιδαγώγησης (Βρεφικών - Παιδικών - Βρεφονηπιακών Σταθμών, Μονάδων
Απασχόλησης βρεφών και νηπίων) από φορείς Ιδιωτικού Δικαίου, κερδοσκοπικού και μη χαρακτήρα»
(Β’ 1157).
6. Την υπό στοιχεία 165795/Δ1/6-10-2016 (Β’ 3464)
υπουργική απόφαση χορήγησης άδειας Ιδιωτικού Σχολείου Πρωτοβάθμιας Εκπαίδευσης - Συστεγαζόμενου
Νηπιαγωγείου στην ΨΑΡΟΜΜΑΤΗ ΕΥΑΓΓΕΛΙΑ- ΕΛΠΙΔΑ.
7. Την υπό στοιχεία ΔA/3708/17-2-2023 απόφαση διατύπωσης θετικής γνώμης του ΕΟΠΠΕΠ.
8. Την υπό στοιχεία ΥΠΑΙΘΑ 3263/Ν1/12-1-2024 αίτηση των ενδιαφερομένων για μεταβίβαση της άδειας του
Ιδιωτικού Συστεγαζόμενου Νηπιαγωγείου.
9. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
10. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
11. Την υπ’ αρ. 80/5-1-2024 κοινή απόφαση του Πρωθυπουργού και του Υπουργού Παιδείας, Θρησκευμάτων
και Αθλητισμού «Ανάθεση αρμοδιοτήτων στην Υφυπουργό Παιδείας, Θρησκευμάτων και Αθλητισμού, Ζωή
Μακρή» (Β’ 69).
12. Το γεγονός ότι δεν προκαλείται δαπάνη σε βάρος
του κρατικού προϋπολογισμού από την παρούσα απόφαση, αποφασίζουμε:
Εγκρίνουμε τη μεταβίβαση της άδειας Ιδιωτικού Σχολείου Πρωτοβάθμιας Εκπαίδευσης - Νηπιαγωγείου Συστε-
γαζόμενου με ΜΦΠΑΔ, η οποία χορηγήθηκε με την υπό
στοιχεία 165795/Δ1/6-10-2016 (Β’ 3464) υπουργική απόφαση και τροποποιήθηκε με τις υπό στοιχεία 15573/Ν1/
9-2-2021 (Β’ 638) και 33623/Ν1/23-3-2023 (Β’ 2076) όμοιές της, από την ΨΑΡΟΜΜΑΤΗ ΕΥΑΓΓΕΛΙΑ-ΕΛΠΙΔΑ, στην
εταιρεία «ΨΑΡΟΜΜΑΤΗ Ε. ΚΑΙ ΣΙΑ Ε.Ε.» για μία (1) αίθουσα διδασκαλίας στον πρώτο όροφο, δυναμικότητας
δεκατριών (13) νηπίων.
Ο διακριτικός τίτλος άδειας ίδρυσης και λειτουργίας
του Νηπιαγωγείου είναι «Ιδιωτικό Συστεγαζόμενο Νηπιαγωγείο - «CREATIVE PLAY».
Το Νηπιαγωγείο λειτουργεί επί της οδού Γούναρη 269, στη Γλυφάδα Αττικής, με νόμιμο εκπρόσωπο
στο Υπουργείο Παιδείας, Θρησκευμάτων και Αθλητισμού την Ψαρομμάτη Ευαγγελία-Ελπίδα.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 28 Μαρτίου 2024
H Υφυπουργός
ΖΩΗ ΜΑΚΡΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2129/07.04.2024
Αριθμ. 233/26.3.2024
(4)
Έγκριση υπερωριακής απασχόλησης υπαλλήλων
της Εθνικής Επιτροπής για τα Δικαιώματα του Ανθρώπου, για το Α’ εξάμηνο του έτους 2024.
Η ΠΡΟΕΔΡΟΣ ΤΗΣ ΕΘΝΙΚΗΣ ΕΠΙΤΡΟΠΗΣ
ΓΙΑ ΤΑ ΔΙΚΑΙΩΜΑΤΑ ΤΟΥ ΑΝΘΡΩΠΟΥ
Έχοντας υπόψη:
Α. Τις διατάξεις:
1. Του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98) σε συνδυασμό με την περ. 22 του άρθρου 119 του
ν. 4622/2019 (Α΄ 133),
2. του ν. 4270/2014 «Αρχές δημοσιονομικής πολιτικής
και εποπτείας (ενσωμάτωση της οδηγίας 2011/85/ΕΕ)
δημόσιο λογιστικό και άλλες διατάξεις» (Α’ 143),
3. του ν. 4354/2015 Διαχείριση των μη εξυπηρετούμενων δανείων, μισθολογικές ρυθμίσεις και άλλες επεί-
γουσες διατάξεις εφαρμογής της συμφωνίας δημοσιονομικών στόχων και διαρθρωτικών μεταρρυθμίσεων»
(Α’ 176) και ειδικότερα του άρθρου 20,
4. του π.δ. 80/2016 «Ανάληψη υποχρεώσεων από τους
διατάκτες» (Α’ 145),
5. της υπό στοιχεία 2/31029/ΔΕΠ/6-5-2016 εγκυκλίου
της Διεύθυνσης Εισοδηματικής Πολιτικής,
6. του ν. 4780/2021 «Εθνική Αρχή Προσβασιμότητας,
Εθνική Επιτροπή για τα Δικαιώματα του Ανθρώπου και
Εθνική Επιτροπή Βιοηθικής και Τεχνοηθικής» (Α’ 30) και
7. του ν. 5077/2023 «Κύρωση του κρατικού προϋπολογισμού οικονομικού έτους 2024» (Α’ 209).
Β. Το γεγονός ότι έχει εγγραφεί πίστωση ύψους
18.000,00 ευρώ στον προϋπολογισμό οικονομικού
έτους 2024 της ΕΕΔΑ, στον KAE 0261 «Αποζημίωση για
υπερωριακή εργασία».
Γ. Την υπ’ αρ. 101/22-1-2024 απόφαση ανάληψης υποχρέωσης ύψους 8.000,00 €, α/α ΓΔΟΥ: 202-28/22-1-2024
(ΑΔΑ: ΨΞΜΠ46Μ87Θ-1ΧΣ) για κάλυψη δαπάνης αποζημίωσης υπερωριακής απασχόλησης των υπαλλήλων της
Εθνικής Επιτροπής για τα Δικαιώματα του Ανθρώπου για
το Α’ εξάμηνο του έτους 2024.
Δ. Την υπ’ αρ. 204/6-3-2024 απόφαση ανάληψης υποχρέωσης ύψους 3.000,00 €, α/α ΓΔΟΥ: 202 -43/6-3-2024
(ΑΔΑ: 9ΚΩΑ46Μ87Θ-ΛΤΚ) για κάλυψη δαπάνης αποζημίωσης υπερωριακής απασχόλησης των υπαλλήλων της
Εθνικής Επιτροπής για τα Δικαιώματα του Ανθρώπου
για το Α’ εξάμηνο του έτους 2024, συμπληρωματικά της
υπ’ αρ. 101/22-1-2024 απόφασης Ανάληψης Υποχρέωσης (ΑΔΑ: ΨΞΜΠ46Μ87Θ-1ΧΣ), λόγω αύξησης του αριθ-
μού των υπηρετούντων υπαλλήλων.
Ε. Την επιτακτική ανάγκη για την έγκριση ωρών υπερωριακής απασχόλησης πέραν του εβδομαδιαίου υποχρε-
ωτικού ωραρίου των υπαλλήλων που υπηρετούν στην
έδρα της ΕΕΔΑ, για το Α’ εξάμηνο του έτους 2024 για
την αντιμετώπιση επειγουσών υπηρεσιακών αναγκών,
αποφασίζουμε:
Την έγκριση υπερωριακής απασχόλησης απογευματινών ωρών έως και την 22η ώρα, για την κάλυψη αυξη-
μένων υπηρεσιακών αναγκών στους έντεκα (11) υπαλλήλους της ΕΕΔΑ και για τον καθένα από αυτούς για το
Α’ εξάμηνο του έτους 2024 έως και 120 ώρες.
Οι ανωτέρω υπάλληλοι δικαιούνται υπερωριακής αποζημίωσης, εφόσον δεν είναι δικαιούχοι άλλης υπερωρια-
κής αποζημίωσης από οποιονδήποτε φορέα για το ίδιο
χρονικό διάστημα.
Η υπερωριακή αυτή απασχόληση πραγματοποιείται
προκειμένου να αντιμετωπισθούν οι αυξημένες υπηρεσιακές ανάγκες της ΕΕΔΑ, διοικητικής, οικονομικής και
επιστημονικής φύσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Η Πρόεδρος
ΜΑΡΙΑ ΓΑΒΟΥΝΕΛΗ

[Source: 20240202129.pdf | Tokens: 15113]